Η Λέρος είναι ένα ιδιαίτερο και μοναδικό νησί, μάς γοήτευσε κάθε μέρα και περισσότερο. Το σπίτι τής Χρυσούλας, όμως, είναι εκείνο που ανεβάζει στα ύψη την παραμονή για όμορφες διακοπές. Υπέροχο, ατμοσφαιρικό μέσα στο νησιώτικο περιβάλλον, πεντακάθαρο, με ποιότητα και γούστο σε κάθε του γωνιά. Εξοπλισμένο υπερπλήρως στην κουζίνα και το μπάνιο, αστραφτερά και τα δύο και πολύ σύγχρονα. Πληθώρα από πετσέτες όλων των ειδών, ιματισμός πλούσιος και μοσχομυριστά κεντημένα σεντόνια. Ακόμα και καθίσματα και πετσέτες για τη θάλασσα υπάρχουν. Βρήκαμε όλα τα αναγκαία για πρωϊνό, ενώ υπήρχαν κεράσματα με σπιτικό λικέρ, γλυκά και κρασί. Η μητέρα τής Χρυσούλας η κυρία Κατερίνα κάνει τις ημέρες θαυμάσια φιλόξενες, με τα καθημερινά τραταρίσματα που φτιάχνει η ίδια, με φρέσκα φρούτα, ακόμα και ντόπια μυζήθρα φρέσκια μάς έφερε. Δεν έχουμε λόγια! Η υψηλότερη μορφή φιλοξενίας, φιλικότητας, σπιτικής φροντίδας. Αποφασίστε να επισκεφθείτε τη Λέρο και να έχετε ώς κίνητρο διαμονής αυτό το σπίτι με τη δροσερή βεράντα σε μία ήρεμη γαλήνια περιοχή από όπου σε λίγα λεπτά μπορείς να πας σε κάθε γωνιά τού νησιού και από την ταράτσα του να δεις τον κόλπο τής Γούρνας, τον Δρυμώνα και το εκκλησάκι τού Αγίου Ισίδωρου. Το προτείνουμε με χαρά, ελπίζουμε να έρθουμε ξανά σύντομα. Κυρία Κατερίνα και Χρυσούλα, συγχαρητήρια και πολλές ευχαριστίες για την αξέχαστη εβδομάδα που απολαύσαμε!